stanford-oval/wikipedia huggingface dataset:
Pentium M
הערות שוליים

1 2  עודד חרמוני, אינטל חשפה את המעבד הנייד החדש שפותח בחיפה, באתר TheMarker‏, 9 בינואר 2003
1 2 3 4  יובל דרור, המטרה: מחשב נייד, קל וחסכוני, באתר הארץ, 30 באוגוסט 2001
↑  שירות גלובס, ‏אינטל חושפת את דור העתיד של המעבד למחשבים ניידים - בניאס, באתר גלובס, 10 בספטמבר 2002
↑  עודד חרמוני, אינטל תתחיל לשווק את הדור הבא של מעבדי הסנטרינו שפותח בארץ, באתר הארץ, 24 בפברואר 2004
↑  איי אונליין, אינטל חושפת: מעבד תמנע המפותח בחיפה יוצג במחצית השניה של 2000 וישלים את הסלרון, באתר TheMarker‏, 20 בפברואר 2000
↑  איי אונליין, אינטל ביטלה את פרוייקט המעבד הישראלי תמנע, באתר TheMarker‏, 2 באוקטובר 2000
מאת ינאי אלפסי, ‏אינטל הודיעה על דחיית השקת מעבד "תמנע" לתחילת 2001 - בגלל פגם, באתר גלובס, 7 ביוני 2000
↑  גיא גרימלנד, ביג דדי: הישראלי שכבש את פסגת אינטל העולמית, באתר TheMarker‏, 14 במאי 2010
↑  מרכז ההשקעות אישר השקעה בסך 55.5 מ' דולר במפעל אינטל בחיפה, באתר הארץ, 20 בינואר 2003
↑  יובל דרור, המרוץ אחר המדבקה, באתר הארץ, 3 במרץ 2003
↑  עודד חרמוני, משרד התקשורת אוסר לייבא את המעבד החדש של אינטל שפותח בישראל, באתר TheMarker‏, 3 באפריל 2003
↑  גילעד נס, ‏לאחר צירי לידה ממושכים - אינטל השיקה את מעבד הסנטרינו, באתר גלובס, 13 במרץ 2003
↑  יהודה שויצר, אינטל יוצאת בקמפיין ענק של 300 מיליון דולר להשקת סדרת מעבדים חדשה שפותחה בישראל, באתר TheMarker‏, 3 במרץ 2003
↑  TheMarker digital, המנכ"ל הנכנס של אינטל: "סנטרינו איפשר הכפלת קצב הצמיחה של החברה ומהווה מודל לטכנולוגיות עתידיות", באתר TheMarker‏, 6 במאי 2005
עפרה שלו, אינטל העלתה את תחזית המכירות הודות לביקוש למעבדי סנטרינו שתוכננו בחיפה, באתר הארץ, 12 ביוני 2005
↑  בועז גילמור, ‏מעבד הדור הבא של אינטל יפותח בחיפה בטכנולוגיה של 90 ננומטר, באתר גלובס, 8 בינואר 2003
עודד חרמוני, אינטל משיקה היום את מעבד ה"דותן" - דור ההמשך של הסנטרינו שפותח בחיפה, באתר TheMarker‏, 10 במאי 2004
↑  עופר לוי, ‏אינטל השיקה את מעבדי ה"דותן"; השקיעה בפיתוח בארץ כ-100 מ' דולר, באתר גלובס, 10 במאי 2004
↑  TheMarker digital, אינטל חשפה את טכנולוגיית המחשבים הניידים Intel® Centrino, באתר TheMarker‏, 19 בינואר 2005
↑  עודד חרמוני, התרומה של ישראל לאינטל - הסנטרינו, באתר הארץ, 21 ביולי 2005
↑  עודד חרמוני, באינטל ישראל מתכוננים לשחרר את מעבד היונה ומכינים את הדור הבא - המרום, באתר TheMarker‏, 26 ביולי 2005
↑  עודד חרמוני, תגידו שלום לפנטיום 4, באתר הארץ, 28 באוגוסט 2005
הצד האחורי של פנטיום M 1.4
Pentium M 730 (1.6/2M/533) עם ליבת Dothan
הצד האחורי של ליבת Dothan Pentium M 730
יד ביד (שיר פסטיגל)

"יד ביד" הוא פזמון ישראלי שנכתב על ידי תלמה אליגון-רוז והולחן על ידי רוני וייס. השיר הוקלט לראשונה לפסטיגל בשנת 1983 והיה נהוג לסיים בקביעות את מופעי הפסטיגל הראשונים בתחילת דרכו של המופע. השיר הושמע במופע 13 פעמים בשנים: 1983, 1984, 1985, 1987, 1988, 1989, 1990, 1991, 1992, 1998, 2010, 2020 ו-2024.
במהלך השנים "יד ביד" הושר על ידי עשרות זמרות וזמרים ישראלים.
תוכן

השיר מדגיש את העוצמה שנוצרת על ידי חיבורים ואחדות שבאה לידי ביטוי לא רק בעבודה משותפת אלא בקשר אישי. השימוש במטבעות הלשון יד ביד ולב אל לב מחזקת התחושה של תקשורת ויחס בין-אישי. השיר גם מדבר על תקווה לדברים טובים ובלהאמין שהכל יכול לקרות ושכל האנשים בעולם מיוחדים שביחד תמיד טוב מלבד.
שורות נוספות בשיר

החל משנת 1998 נוספו לשיר השורות: "כל אחד ישא קולו יחד לעולם כולו" ו"כל אחד יתן מעט, כל אחד יושיט רק יד, יחד יחד לא לבד. אל האור נצעד!". זאת לאחר שהשיר לא הושמע במופע מספר שנים. בשנת 1987 עפרה חזה ביצעה בפסטיגל לפני השיר שיר דומה שגם הוא עונה לאותו השם. שיר נוסף שסגר את המופע ושיר ההמשך של השיר הוא "אני מאמין" (אהוד מנור/עובד אפרת) שגם כן נכתב לכבוד המופע.
בשנת 2020, לרגל חגיגות ה-40 למופע הפסטיגל, נכתב בית חדש לשיר: "יד ביד ולב אל לב, יחד כל דבר הולך. יד ביד כך בשרשרת. כבר אלפי שנים בדרך ונזכור מה שעבר ונחייך אל המחר. כי כולנו לב אחד. יחד יד ביד!".
בתרבות פופולרית

השיר בוצע בספיישל הטלוויזיה "מאז ועד זאפ" בשנת 1998.
השיר בוצע על ידי משתתפי המופע מותק של פסטיבל בשנת 2014.
השיר בוצע על ידי מופע HOT VOD Young שנערך בשנת 2016.
השיר בוצע על ידי משתתפי התכנית "גב האומה".
השיר בוצע על ידי משתתפי הסדרה "בחצר של פופיק".
השיר גם מושמע במסיבות סוף שנה של כיתות שונות במערכת החינוך בגנים ובתי הספר.
השיר בוצע בפסטיגל 2024 לאור המלחמה והמצב שיש במדינה.
הערות שוליים

↑  נועה ואנה התאחדו, יהודה לוי עשה פדיחה: כל מה שקרה במופע הראשון של הפסטיגל, באתר וואלה, 16 בדצמבר 2024
↑  זמר לך לגיל הרך: שירים לקטנים ולגדולים, ירושלים: משרד החינוך, 1994, עמ' 10
דוד ביתן

| --- | --- |

 לידה:  26 במרץ 1959 (בן 65) קריית שמונה ישראל
 מדינה:  ישראל 
 השתייכות:   משטרת ישראל
 תקופת הפעילות:  1986–2023 (כ־37 שנים)
 דרגה:   ניצב
 תפקידים בשירות
 מפקד תחנות המשטרה נתיבות, אופקים, ארז ואשקלון  מפקד מרחב לכיש  מפקד המכללה לקצינים בכירים  סגן מפקד מחוז הדרום  ראש האגף לתמיכה לוגיסטית  מפקד מחוז דרום  מפקד מחוז תל אביב  סגן המפקח הכללי של משטרת ישראל
 
מימין לשמאל: רוני אלשייך, דוד ביתן, גלעד ארדן.
דוד ביתן (נולד ב-26 במרץ 1959) הוא ניצב בדימוס במשטרת ישראל, כיהן כסגן המפקח הכללי של משטרת ישראל.
ביוגרפיה

ביתן נולד בקריית שמונה, בנם של פורטונה ועמרם ביתן שהיה מנהל במגן דוד אדום. בילדותו עבר עם משפחתו לאופקים ובתיכון למד בישיבת בני עקיבא אהל שלמה בבאר שבע. שירת בצה"ל בגדוד 202 של חטיבת הצנחנים, יצא לקורס קצינים והדריך בבה"ד 1. בשירות המילואים פיקד על פלוגת חי"ר.
התגייס למשטרת ישראל ב-1986 ושירת כמפקד המשמר האזרחי באוניברסיטת בן-גוריון בנגב ובעומר. בהמשך שירת כסגן מפקד תחנת באר שבע וב-1992 מונה למפקדה הראשון של תחנת נתיבות. בתפקידיו הבאים פיקד על תחנת אופקים, על תחנת ארז ועל תחנת אשקלון. שירת כקצין אגף התנועה במחוז הדרום וקצין אגף קהילה ומשטרה במחוז. במהלך יישום תוכנית ההתנתקות שימש ראש מערך ההידברות עם הקהילה ותושבי גוש קטיף. לאחר מכן מונה לעוזרו של המפכ"ל משה קראדי וב-2007 מונה למפקד מרחב לכיש, תפקיד אותו מילא במהלך מבצע עופרת יצוקה. ביולי 2009 קודם לדרגת תת-ניצב ומונה למפקד המכללה לקצינים בכירים. ב-2011 מונה לסגן מפקד מחוז הדרום.
בנובמבר 2013 קודם לדרגת ניצב ומונה לראש האגף לתמיכה לוגיסטית של משטרת ישראל. בפברואר 2016 נכנס לתפקידו כמפקד מחוז דרום ושירת בתפקיד עד ינואר 2018. בפברואר 2018 מונה למפקד מחוז תל אביב.
ביתן היה אחד מבין שלושת המועמדים בדרגת ניצב, לצד יורם הלוי ומשה אדרי, שהתמודדו על משרת מפכ"ל המשטרה לאחר תום כהונת רוני אלשיך, אך לא נבחר.
בינואר 2021 מונה לסמפכ"ל המשטרה.
ב-19 בדצמבר 2022 הודיע ביתן על פרישתו מהמשטרה תוך חודשים אחדים.
חיים אישיים

ביתן נשוי לחן והם מתגוררים בעיר אופקים, אב לשישה וסב לנכדים. בעל תואר ראשון במדע המדינה ובמשפטים ותואר שני בחינוך.
אחיו הוא השופט אליהו ביתן, אשר מונה בנובמבר 2007 לכהונת שופט בית המשפט המחוזי בבאר שבע.
הערות שוליים

↑  רוני סופר, המסבירן של המשטרה: נגיע לכל הישיבות והאולפנות, באתר ynet, 6 ביוני 2005
↑  זוכרים את עמרם ביתן ז"ל: בטקס מרגש ובמעמד בכירי מד"א, משפחה ומוקירי זכרו, נקראה תחנת מד"א באופקים על שמו של עמרם ביתן, מנהלה הראשון של התחנה שהלך לעולמו, אתר מגן דוד אדום, 24 במאי 2011
↑  מינויים חדשים במשטרת ישראל, אתר המשרד לביטחון הפנים
↑  טקס הענקת דרגות ומינויים לקצינים בכירים במשטרת ישראל, אתר המשרד לביטחון הפנים
↑  סבב מינויים בצמרת המשטרה: דוד ביתן ישמש סמפכ"ל; מונו ראשי מחוזות חדשים, באתר וואלה, 18 בינואר 2021
↑  סבב מינויים בסגל הפיקוד הבכיר של משטרת ישראל, באתר השירותים והמידע הממשלתי, 18 בינואר 2021
↑  מאיר תורג'מן, לירן לוי, בן גביר ימנה סמפכ"ל: ניצב דוד ביתן הודיע על פרישתו מהמשטרה, באתר ynet, 19 בדצמבר 2022
Tomb of the Mask

| --- | --- |

 כללי
 תאריך הוצאה:  2016 
 סוגה:  משחק חשיבה ממוחשב
 הוצאה לאור:  Playgendary 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  iOS, אנדרואיד, נינטנדו סוויץ' 
 
Tomb of the Mask (בתרגום חופשי לעברית: קבר המסכה) הוא משחק חשיבה ממוחשב משנת 2016, אשר פותח על ידי Happymagenta ופורסם על ידי Playgendary. המשחק שוחרר ב-9 בפברואר 2016 עבור iOS, ב-18 ביוני 2018 עבור אנדרואיד וב-27 באוקטובר 2021 עבור Nintendo Switch.
המשחק הוא פאזל בסגנון ארקייד, אשר מחולק לרמות.
משחקיות

Tomb of the Mask הוא משחק ריצה אינסופית בסגנון פק-מן. השחקן מעביר את הדמות במבוך על ידי החלקה על המסך לארבעת הכיוונים. הדמות לא יכולה לשנות כיוון עד שהיא נעצרת על ידי קיר או מכשול.
כמו בפק-מן, הדמות צוברת נקודות על איסוף נקודות ומטבעות בדרכה.
השחקן עשוי גם לאסוף "פאוור-אפים" המעניקים "הטבות" זמניות, כמו מגנט שמושך מטבעות לדמות, והקפאה שמגבשת אויבים במקום. השחקן יכול להשתמש במטבעות שנאספו כדי לקנות הטבות קבועות ולהגדיל את עוצמת הכוח.
מאז עדכון 1.2 בסוף 2016, התווסף "מצב הבמה" (Stage mode). ההבדל בין מצב "ארקייד" למצב הזה, הוא שבניגוד לרמת "ארקייד" אינסופית, זהו שלב בו השחקן חייב להשלים את השלב, בדומה ל-Super Mario Bros.
שחרור

Tomb of the Mask שוחרר עבור iOS ב-9 בפברואר 2016, עבור Android ב-19 ביוני 2018, ועבור Nintendo Switch ב-27 באוקטובר 2021.
ביקורת

ג'ון ריסינגר מהאתר "Tom's Guide" דירג את המשחק ברשימת 25 משחקי האייפון המובילים שלהם. אלי הודאפ מ-"TouchArcade" דירג את המשחק ברשימת 100 המשחקים הטובים ביותר לנייד של 2016. קרייג גרנל מ-"Stuff.tv" דירג את המשחק כ"אפליקצית השבוע".
השחקנים העריכו את הקצב האסתטי והמהיר של המשחק. אליאס ג'אדג' מ-"Pocket Gamer" השווה את מכניקת המשחק עם Pac-Man ואת הסגנון הוויזואלי שלו עם Downwell Jim Squires. כתב מ-"Gamezebo" טען כי המשחק נגיש למרות הקצב המהיר שלו.
ראו גם

Temple Run
Subway Surfers
הערות שוליים

↑  "'Tomb of the Mask' Updated With New Stage-Based Mode and Sixty Levels, Plus More – TouchArcade". נבדק ב-2022-10-19.
↑  Nelson, Jared (9 בפברואר 2016). "Happymagenta's "Tomb of the Mask" Out Now, and It's Like a "Pac-Man", "Downwell", and "The Last Rocket" Mashup". TouchArcade. נבדק ב-2022-10-19. {{cite web}}:  (עזרה)
↑  "Tomb of the Mask". Google Play. נבדק ב-2022-10-19.
↑  "Tomb of the Mask". Nintendo World Report. נבדק ב-8 בספטמבר 2024. {{cite web}}:  (עזרה)
↑  Theriault, Donald (25 באוקטובר 2021). "Nintendo Downloads – October 28, 2021". Nintendo World Report. נבדק ב-9 בספטמבר 2024. {{cite web}}:  (עזרה)
↑  Don Reisinger (2016-12-23). "25 Most Underrated iPhone Games". Tom's Guide. נבדק ב-2022-10-19.
↑  "The 100 Best Mobile Games of 2016 – TouchArcade". נבדק ב-2022-10-19.
↑  "App of the week: Tomb of the Mask review". Stuff. נבדק ב-2022-10-19.
↑  "Tomb of the Mask - Pac-Man and Downwell walk in to a bar, right?". www.pocketgamer.com. נבדק ב-2022-10-19.
↑  "Tomb of the Mask review". appspy.com. נבדק ב-2022-10-19.
↑  Squires, Jim (2016-02-12). "Tomb of the Mask Review: Fast Fingers". Gamezebo. נבדק ב-2022-10-19.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Tomb of the Mask".
מצב ה"ארקייד" במשחק
אומיד

| --- | --- |
דגם הלוויין אומיד
דגם הלוויין אומיד
 מידע כללי
 סוכנות חלל:  סוכנות החלל האיראנית
 מפעיל:  סוכנות החלל האיראנית 
 תאריך שיגור:  2 בפברואר 2009 
 משגר:  סאפיר
 אתר שיגור:  מרכז החלל סמנאן 
 http://omid-sat.ir/
 משימה
 סוג משימה:  לוויין טכנולוגי
 לוויין של:  כדור הארץ
 מסלול:  LEO
 נטייה:  55.71 מעלות
 אפואפסיד:  381.2 ק"מ
 פריאפסיד:  245.5 ק"מ
 זמן הקפה:  90.7 דקות
 משך המשימה הכולל:  2 בפברואר 2009 – הווה (16 שנים) 
 מידע טכני
 משקל בשיגור:  27.270 ק"ג
 משקל:  27.27 ק"ג 
 ערוצי תקשורת:  תקשורת UHF
 קישורים חיצוניים
 מספר קטלוג לוויינים:  33506
 מאגר המידע הלאומי:  2009-004A
 
אוֹמִיד (בפרסית: امید, בתרגום: תקווה) הוא שמו של לוויין זעיר מפיתוח וייצור איראני. קיומו של הלוויין נחשף ב-4 בפברואר 2008, בשידורי הטלוויזיה האיראנית. באותו יום קיימה איראן ניסוי שיגור בטיל שמיועד לשאת לחלל את הלוויין אומיד. דוברים איראנים ציינו כי הלוויין אמור להיות משוגר במהלך שנת 2008.
סוכנויות הידיעות של איראן לא פרסמו פרטים טכניים אודות לוויין זה, פרט להכרזה כי הוא פותח ויוצר כולו באיראן. ניתוח התמונות שפורסמו על ידי איראן מעלה כי מדובר בלוויין זעיר, הבנוי בצורת קובייה שאורך פאתה 40 ס"מ. ללוויין אנטנות רב-כיווניות, דבר המעיד על כך שהוא נעדר מערכת ייצוב והכוון כלפי כדור הארץ.
שיגור הלוויין לחלל

ב-3 בפברואר 2009 דווח על ידי כלי התקשורת באיראן על שיגור מוצלח לחלל של הלוויין אומיד. בכך הפכה איראן למדינה התשיעית בעולם שיש לה יכולת פעולה עצמאית בחלל - קרי פיתוח וייצור הלוויין, המשגר והמערך הקרקעי התומך במשימת חלל.
ללוויין פריגיאה של כ-250 ק"מ ואפוגיאה של 440 ק"מ. נטיית מסלול הלוויין ביחס לקו המשווה היא כ-55 מעלות.
סיום פעולת הלוויין

הלוויין אומיד היה מצויד בסוללות בלבד, ללא יכולת טעינה. מכך נגזר אורך חיים קצר למדי, למרות ניהול חסכוני של חשמל בלוויין. ב-20 במרץ 2009 הודיעו דוברים איראנים רשמיים כי "הלוויין סיים את פעולתו בחלל". הלוויין אומיד נשרף באטמוספירה ב-25 באפריל 2009.
רכיבים מערביים בלוויין

בחינה של המצגת הרשמית שהופצה על ידי איראן באשר לתכן הלוויין מראה שנעשה שימוש רב במוצרי מדף, ובהם סוללות מצרפת, מחברים ורכיבים נוספים מארצות הברית. חלק מהרכיבים נתון בפיקוח בינלאומי, ולמרות זאת השיגה איראן רכיבים אלה ללוויין.
Nintendo Entertainment System

| --- | --- |
    
    
 יצרן:  נינטנדו
 סוג:  קונסולת משחקים
 דור:  תקופת הדור השלישי (8-סיביות)
 יצא לראשונה:  15 ביולי 1983 (יפן)  18 באוקטובר 1985 (צפון אמריקה)  1 בספטמבר 1986 (אירופה)
 מדיה:  קלטות משחק
 בקרים:  2 שלטי משחק
 יחידות שנמכרו:  בכל העולם: 61.91 מיליון יחידות
 המשחק הנמכר ביותר:  האחים סופר מריו 40.23 מיליון (נכון ל-1999)
 מודל קודם:  Color TV Game
 מודל אחריו:  סופר נינטנדו
ה-Nintendo Entertainment System (בראשי תיבות: NES, בתרגום חופשי לעברית: מערכת הבידור של נינטנדו) היא קונסולת משחקי ווידאו 8-סיביות אשר יוצרה על ידי נינטנדו. הקונסולה שוחררה ביפן ב-1983; בארצות הברית ב-18 באוקטובר 1985; בקנדה בפברואר 1986 ובאירופה ואסיה בין השנים 1986 ל-1987.
ביפן הקונסולה ידועה כ-Family Computer ("מחשב משפחתי", ביפנית: ファミリーコンピュータ), או בקיצור Famicom (ביפנית: ファミコン‏להאזנה ביפנית לחצו כאןקובץ:Ja-Famicom.oga‏Ⓘ‏), והקונסולה בשם זה נשלחה למדינות השכנות של יפן באסיה כמו הפיליפינים, טאיוואן, וייטנאם וסינגפור. ל-Famicom נוצר תוסף בשם Famicom Disk System, או בקיצור FDS, אשר מאפשר לשחק במשחקי דיסקטים. הוא משדרג את המוזיקה והצלילים ברמה עילאית (לדוגמה, במסך הפתיחה של האגדה של זלדה, בגרסת ה-FDS ניתן לשמוע פעמונים, דבר שלא ניתן לשמוע בגרסת ה-NES בשל מגבלות חומרה). מספר משחקי ה-FDS הפכו למשחקי NES רגיל בארצות הברית ואירופה (לדוגמה זלדה), חלקם לא שוחררו כמשחקי NES, כגון Super Mario Bros: The Lost Levels, ומשחק בשם Yume Kojo: Doki Doki Panic, לא שוחרר במערב, אך נינטנדו של אמריקה עיבדה אותו והפכה אותו ל-Super Mario Bros. 2.
ה-NES הייתה הקונסולה המצליחה ביותר באותה התקופה באסיה וצפון אמריקה (נינטנדו דיווחה שנמכרו יותר מ-60 מיליון עותקים ברחבי עולם), היא עזרה לשקם את תעשיית משחקי הווידאו מהירידה הגדולה ב-1983.
היסטוריה > מקור (1982 - 1984)

שוק משחקי הווידאו זכה בעונה של צמיחה מהירה ופופולריות חסרת תקדים בשנות ה-70 המאוחרות ובשנות ה-80 המוקדמות. קונסולות כמו Atari 2600 ו-Intellivision זכו להצלחה מרובה, והרבה ציוד צד שלישי הגיע בעקבותיהם על מנת לנצל את גדולת התעשייה. נינטנדו הייתה סטודיו מתפתח באותה התקופה, ובשנת 1982 היא זכתה להצלחה ממשחקי ארקייד שפיתחה, כמו דונקי קונג, אשר השתייך לקונסולה הצפון אמריקאית ColecoVision. בערך בזמן זה נינטנדו הודיעה שתשחרר קונסולה משלה. בעזרתו של מאסיוקי אמורה, צוות ה-R&D (מחקר ופיתוח) של נינטנדו עבד בחשאיות על מערכת שבמקור יועדה לכלול מעבד 16-סיביות וכונן תקליטונים. אך המפרט המקורי הוכח כלא מציאותי, והתוצר הסופי היה מתקדם פחות: ה-Nintendo Family Computer, או בקיצור Famicom, אשר שוחררה ב-1983, הייתה מכונת 8-סיביות, ויועדה רק למשחקים מבוססי מחסניות.
ה-Famicom שוחררה ביפן ב-1 ביולי 1983 במחיר 14,800¥. הכותרים ששוחררו ביחד איתה היו דונקי קונג, Donkey Kong Junior ופופאי. הקונסולה עוצבה במכוון על מנת לדמות לצעצוע.
לקראת סוף שנת 1984 נינטנדו מכרה יותר מ-2.5 מיליון יחידות של ה-Famicom בשוק היפני.
היסטוריה > הפיכה לבינלאומי (1984 - 1987)

נינטנדו הפנתה את תשומת לבה לשוק הצפון אמריקאי. בתקופה זו, של סוף הירידה הגדולה של משחקי הווידאו (1983–1984), הרבה מתושבי אמריקה חשבו שמשחקי הווידאו הם עוד אופנה חולפת. כיצרנית קונסולות חדשה, נינטנדו ביקשה לשכנע ציבור ספקן לאמץ את המערכת. לצורך העניין, קיימה נינטנדו משא ומתן עם אטארי על מנת לשחרר את ה-Famicom תחתיה בשם "Nintendo Enhanced Video Gaming System". אך בסופו של דבר, אטארי עזבה את הדיונים לאחר ש-Coleco, הציגה גרסה של המשחק דונקי קונג למחשב האישי שפיתחה. אף על פי שהמשחק תורגם ללא רשות או סיוע נינטנדו, אטארי נטשה את העסקה במחשבה שנינטנדו חבְרה ליריבתה.
לאחר נפילת העסקה עם אטארי, נינטנדו החליטה לנסות ולהשיק בעצמה את הקונסולה בצפון אמריקה, במארז מיוחד. לקונסולה הוספו מקלדת, קלטת לשמירת נתונים, בקר ג'ויסטיק אלחוטי ומחסנית מיוחדת המאפשרת למשתמש לתכנת ב-BASIC. המערכת נקראה "Nintendo Advanced Video System" (בקיצור: NAVS). לדאבונה של נינטנדו, כאשר הוצגה המערכת ב-CES של חורף 1984, המערכת זכתה לביקורות שליליות ונינטנדו לא הצליחה להשיג מפיץ[דרוש מקור].
מאוחר יותר באותה שנה, נינטנדו חזרה עם גרסה משוכללת פחות של ה-NAVS, תחת השם "Nintendo Entertainment System" (בקיצור: NES). כחלק מהאסטרטגיה שלהם להצלחה, נינטנדו שינתה את המוצר במסורת משחקי הווידאו האמריקנית; השם החדש הדגיש את יכולות המערכת, המילה "Packs" שימשה במקום המילה המסורתית "מחסניות", הקונסולה תוכננה מחדש, היא הייתה אפורה, לא קשה לשליטה, ובעלת תא מחסניות חזיתי שמסתיר את המחסנית מהראייה. כתוספת, נינטנדו הסכימה לקנות כל יחידה שלא תימכר.
ה-NES שוחרר בארצות הברית ב-18 באוקטובר 1985 לבדיקת שוק בניו יורק, ו-90,000 מ-100,000 הקונסולות שנשלחו נמכרו. השקה ברחבי ארצות הברית ובקנדה התקיימה בפברואר 1986, וניתן היה להשיג את הקונסולה בשני סוגי חבילות: חבילה מלאה ב-$249 USD (אשר כונתה "Deluxe Set"), שכללה את הזאפר (Zapper, רובה), שני ג'ויסטיקים, ושני משחקים (Duck Hunt ו-Gyromite); וחבילה קטנה יותר ב-$199 ("Action Set"), אשר כללה את המשחקים Super Mario Bros. ו-Duck Hunt במחסנית אחת.
נינטנדו שחררה עוד שמונה עשר משחקים שיצאו יחד עם הקונסולה: 10-Yard Fight, Baseball, Clu Clu Land, Donkey Kong Jr. Math, Duck Hunt, Excitebike, Golf, Gyromite, Hogan's Alley, Ice Climber, Kung Fu, Mach Rider, Pinball, Stack-Up, Super Mario Bros., Tennis, Wild Gunman, ו-Wrecking Crew.
הקונסולה שוחררה גם באירופה. ברוב אירופה הקונסולה שוחררה בשנת 1986, ובשאר אירופה ב-1987.
היסטוריה > הובלת התעשייה (1987 - 1995)

ההצלחה של ה-NES הובילה את נינטנדו לחזית התעשייה. בשנות ה-80 שנותרו נינטנדו שלטה בשוק משחקי הווידאו. בדומה להצלחת המערכת, גם מכירות המשחקים הצליחו: Super Mario Bros. 3, אשר שוחרר ב-1989, מכר יותר מ-7 מיליון יחידות באמריקה ו-4 מיליון ביפן. ב-1990 ל-NES היו יותר משתמשים מאשר לכל קונסולה אחרת באמריקה.
לקראת סוף הייצור, יותר מ-60 מיליון יחידות של ה-NES נמכרו בכל העולם.
היסטוריה > 1995 והלאה

למרות הפסקת הייצור של קונסולת ה-NES בשנת 1995, היא השאירה את חותמה במיליוני משחקי מחסניות. בשנת 1997 הופיעו תוכנות האמולציה הראשונות ל-NES, אשר אפשרו לשחק במשחקים במחשבים פרטיים.
בשנת 2006, נינטנדו הודיעה שהיא מתכוונת לשחרר משחקי NES ישנים לשירות ה-Virtual Console של ה-Wii. בהמשך יצאו משחקי הקונסולה גם ל-Virtual Console של הנינטנדו 3DS וה-Wii U.
בשנת 2016 הוציאה נינטנדו את ה-NES Classic Edition, מכשיר הפועל בעזרת אמולציה ומכיל 30 משחקים של הקונסולה. נכון ליוני 2018 המכשיר מכר 3.6 מיליון יחידות.
בשנת 2018 השיקה נינטנדו אפליקציה לנינטנדו סוויץ' הכוללת משחקי NES.
בשנת 2020 יצאה ערכת לגו רשמית הכוללת העתק של הקונסולה בקנה מידה קרוב למקור, לצד מקלט טלוויזיה מוקטן בעל צג מכני שמדמה את השלב הראשון מ"האחים סופר מריו". בראש המקלט מודפס ברקוד הניתן לסריקה על ידי דמות מריו אלקטרונית להשמעת המוזיקה והאפקטים הקוליים מהמשחק בהתאם למתרחש על הצג.
בישראל

מסוף שנות השמונים ועד היום יצאו שלל חיקויים שונים למערכות ה-Famicom וה-NES ולקלטות המשחק שלהם. גרסת החיקוי המוכרת בשם מגאסון או מגה-סון או בשמה המקורי ה"Famiclone" זכתה להצלחה מסחרית רבה בישראל. השוני היחיד מול המערכות המקוריות היה בגודל הקלטות (במגאסון הקלטות היו קטנות יותר, קלטות שמקורם ל-Famicom המקורי ולא ל-NES), משחקי המגאסון בארץ זהים לחלוטין למשחקים שהושקו למערכות הללו ברחבי העולם. בישראל נמכרו גם קונסולות ה-NES האירופאית שעבורן ניתן היה לקנות מתאם לקלטות מגאסון, אך היא ומשחקיה היו יקרים יותר.
ראו גם

משחקי NES
הערות שוליים

↑   עודד פוירשטיין, מת מאסיוקי אמורה, המהנדס שכבש סלונים ברחבי העולם, באתר הארץ, 15 בדצמבר 2021
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• Nintendo 64 ‏• GameCube ‏• Wii ‏• Wii U ‏• Nintendo Switch ‏• Nintendo Switch 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
| --- | --- |
בקרת זהויות :  GND: 4518195-0 
הפאמיקום המקורי
ה-NES בעיצובו החדש
Spline

Spline ריבועי מורכב משישה מקטעי פולינום. בין הנקודה 0 לנקודה 1 קו ישר. בין נקודה 1 לנקודה 2 פרבולה עם נגזרת שנייה = 4. בין נקודה 2 לנקודה 3 פרבולה עם נגזרת שנייה = -2. בין נקודה 3 לנקודה 4 קו ישר. בין נקודה 4 לנקודה 5 פרבולה עם נגזרת שנייה = 6. בין נקודה 5 לקודה 6 קו ישר.
במתמטיקה, Spline  (פוּנְקְצִיַּת-אִפּוּץ) הוא פונקציה המוגדרת על תמך סופי על ידי קבוצה של פונקציות בסיס פולינומיות רציפות למקוטעין. פונקציות הבסיס נבחרות כך שהן חלקות בכל מקום פרט למספר סופי של נקודות החיבור בין מקטעי הפולינומים. נקודות החיבור מכונות קשרים (באנגלית knots).. פולינומים אלו נבחרים כך שבנקודת הקשר ערכיהם וערכי נגזרותיהם עד סדר הפולינום שוות מצידיו של הקשר. פונקציות spline מאופיינות בצורה חד ערכית על ידי דרגתן ווקטור הקשרים שלהן.
לפונקציות spline שימושים רבים, לדוגמה, בחישוב קרובים לפונקציות על ידי אינטרפולציה, אינטרפולציית spline מועדפת לעיתים קרובות על אינטרפולציה פולינומית מפני שהיא מניבה תוצאות דומות ובו בעת נמנעת מבעיית חוסר היציבות הנובעת מתופעת רונגה המתרחשת בעת שימוש בפולינומים מסדר גבוה.
בנוסף לשימוש הישיר בפונקציות ספליין לקרובים, שימוש נפוץ בהם הוא כפונקציות בסיס לתיאור עקומים פרמטריים הידועים גם בשם B-spline. לדוגמה, בגרפיקה ממוחשבת, עקומות b-spline פופולריות עקב פשטות בנייתן, קלות השימוש בהן ודיוקן. בנוסף, היכולת של עקומות b-spline לשערך צורות מורכבות ועיצוב עקומות אינטראקטיבי הופך אותן לנפוצות בישומי עיצוב גרפי. בישומים מעשיים מקובל להשתמש בספליינים מסדר שני ושלישי (Quadratic and cubic splines), כלומר, מסדר 3,2.
אטימולוגיה

המונח Spline אומץ על שם רצועה גמישה של מתכת המשמשת בדרך כלל מעצבים לסייע בציור עקומה מעוגלת. סרגלים מעוקמים כאלה שימשו בעבר בתכן של גופים בעלי צורות גאומטריות חלקות, למשל, קוער של ספינות. בעידן המודרני מקובל לראות במאמר מ-1946 של Schoenberg את הניסוח המתמטי הראשון.
הגדרה

spline היא פונקציה פולינומית ממשית חלקה למקוטעין
תחום סגור  [a,b] המורכב מ- k מקטעים  [t_{i-1},t_{i}] כאשר  a=t_{0}<t_{1}<\dotsb <t_{k-1}<t_{k}=b.
ההגבלה של  S במקטע  i הוא פולינום
כך ש:
הסדר הגבוה ביותר של פולינומים  P_{i}(t) נקרא סדר ה-spline -  S. כאמור, spline אחיד (uniform) אם כל תת-המקטעים באותו אורך במרחב הפרמטרי ולא אחידה אחרת.
הרעיון הוא לבחור פולינומים באופן המבטיח חלקות מספקת ל  S. באופן ספציפי, spline מסדר  n,‏  S נדרש להיות רציף וגזיר  n-1 פעמים בנקודות הפנימיות  t_{i}: ל  i=1,\dotsc ,k-1 ו  j=0,\dotsc ,n-1
דוגמאות

דוגמה פשוטה של spline ריבועי (מסדר 2)
אשר בה  S'(0)=2.
דוגמה פשוטה של cubic spline היא
או
ו
דוגמה של שימוש ב-cubic spline כדי ליצור עקומת פעמון של פולינומי הפצה של ארווין-הול:
דוגמאות > B-splines

ביישומים בהם פונקציית ספליין אחת אינה שימושית ניתן להשתמש בסכום ממושקל (weighted-sum) של פונקציות בסיס על מנת לתאר עקומים מורכבים. ברישום מקובל  C(t)=\sum _{i}P_{i}\cdot B_{i}^{d}(t) כאשר  C(t) פרמטרי ב  t,  d דרגת הספליין ונקודות הבקרה  P_{i}\in R^{n} מגדירות את הטווח של העקום, לשם פשטות השמטנו את וקטור הקשרים הדרוש להגדרה מלאה של פונקציות הבסיס. לדוגמה, עבור עקום מישורי, נקודות הבסיס שוכנות במישור ו n=2.
תכונות B-Spline
חלוקת היחידה - partition of unity - עבור וקטור קשרים  {\cal {{t}=\{t_{i}\}_{i=0}^{N}:{\cal {{t}\in [t_{k-1},t_{N-k+1}]}}}},  \sum _{i=0}^{N-k}B_{i,k}(t)=1,\forall {k}>0. אינטואיטיבית, בדומה לפונקציות בזייה(bezier), סכום כל פונקציות הבסיס לכל נקודה בה הפונקציות מוגדרות יהיה 1.
הכלה בקמור - convex hull property - העקום מול בקמור של נקודות הבקרה.
הפחתת שינויים - Variation diminishing, בדומה לעקומי בזייה גם בעקומי b-spline, אם נחתוך את העקום המוגדר ביחס לאוסף נקודות הבקרה ווקטור הקשרים מספר החיתוכים של הקו הישר יהיה שווה או קטן ממספר החיתוכים של הקו עם הפוליגון הנוצר מחיבור נקודות הבקרה בקוים ישרים.
תמך סופי - local support - שינוי במיקום של נקודת בקרה ישנה קטע סופי בעקום.